《代柴公照寅长送新立太仓州佥判》
明代·王缜

鱼书新赐出龙楼，新简奇才新建州。到手功名须璧立，关心民社岂身谋。

机鸣镇海千家杼，稻熟平江万井秋。民俗不殊风土好，看君摩翮振前修。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。